nvidia/miracl-vision huggingface dataset:
Dusty Rhodes

Virgil Riley Runnels Jr (anajulikana zaidi kama Dusty Rhodes; 12 Oktoba 1945 - 11 Juni 2015) alikuwa mchezaji wa mieleka. Jina lake la utani ni "American Dream". Yeye ni baba ya Dustin Rhodes na Cody Rhodes ambao pia ni wapambanaji wa mieleka. Yeye alikuwa mwanachama wa WWE Hall of Fame wakati alipojiunga mwaka 2006. Rhodes alifariki kutokana na kushindwa kwa figo katika hospitali ya Orlando, Florida, akiwa na umri wa miaka 69.
Paulo Dybala

Paulo Dybala (alizaliwa Laguna Larga, Cordoba, Arjentina, 15 Novemba 1993) ni mchezaji wa soka na anacheza kama namba (10). Anachezea klabu ya Juventus na timu ya taifa ya Arjentina, lakini familia yake asili yake ni Italia. Ndani ya 2012 alijiunga na Palmone huko Italia alicheza katika kiwango kizuri na kupelekwa kundi A ndani ya 2015 alisajiliwa kwenda Juventus.
Chanjo

Chanjo (kutoka kitenzi "kuchanja"; kwa Kiingereza "vaccine") ni dawa ya kibiolojia ambayo inajenga kingamwili dhidi ya ugonjwa fulani. Dawa ya chanjo huwa na sehemu za vidubini vinavyosababisha ugonjwa fulani. Dawa hutolewa kutoka katika kidubini kilicho hai au kilichokuwa hai. Sehemu zinazotumiwa kwa dawa haziwezi kusababisha ugonjwa lakini zinatambuliwa na mmfumo wa kinga mwilini. Mara dawa ya chanjo inaingizwa katika mwili, mfumo wa kinga unaanza kutegeneza fingomwili dhidi ya ugojwa huo. Chanjo ni njia bora zaidi kuzuia magonjwa ya kuambukiza. Kinga inayoenea kutokana na chanjo kwa kiasi kikubwa inawezesha kuepukana na kifua kikuu duniani na kizuizi cha magonjwa kama vile polio,pepopunda, tetekuwanga kutoka duniani kote. Hata hivi karibuni kumekuwa na mlipuko wa ugonjwa wa COVID-19 kuna chanjo zilitengenezwa na kuukabili Tunashauriwa na wataalamu wa afya na wanasayansi wa kimataifa kuwapa watoto wadogo chanjo ili iwakinge dhidi ya magonjwa na maradhi mabaya. Kinga ni bora kuliko tiba.
Kevin De Bruyne

Kevin De Bruyne (alizaliwa 28 Juni 1991) ni mwana soka anayecheza katika kilabu ya Manchester City. Taifa lake ni Ubelgiji na anacheza timu yake ya taifa kama mshambuliaji. Ni mchezaji mwenye ujuzi wa kulenga na kupiga mashuti. Alianza kucheza soka huko Genk mwaka 2010-11 na mwaka 2012 alisajiliwa na Chelsea kwa £ 18 milioni na alicheza 2014-2015 na 2014 alicheza Kombe la Dunia na UEFA Euro 2016 na 2016 alisajiliwa kwenda Manchester City.
Duteri

Duteri (pia duteriumu, ing. Deuterium ni isotopi ya hidrojeni. Duteri ina protoni moja na nyutroni moja. Kiini cha hydrojeni ya kawaida haina nyutroni bali protoni moja tu. Alama ya Duteri ni 2H bali D hutumiwa pia. Kuna isotopi nyingine ya hidrojeni inayoitwa triti yenye nyutroni mbili. Atomu mbili za duteri pamoja na atomu moja ya oksijeni zinaweza kuwa molekuli ya "maji mazito". ni kama maji (H2O) lakini nzito zaidi kwa sababu ya nyutroni ya ziada. Maji mazito hutumiwa katika aina kadhaa za tanuri nyuklia.
Kamusi sanifu ya Biolojia, Fizikia na Kemia

"Kamusi sanifu ya Biolojia, Fizikia na Kemia" (kifupi: KSBFK) ni kamusi iliyoandaliwa na wataalamu wa TUKI wa Chuo Kikuu cha Dar es Salaam mwaka 1990 chini ya uhariri mkuu wa David P.B. Massamba. Kamusi hii inakusanya maneno ya kisayansi kwa utaratibu ufuatao: Mwishowe kuna jedwali la elementi ya kikemia. Kamusi hii ilichapishwa upya mwaka 2004 na mwaka 2012. Si rahisi kuipata katika maduka ya vitabu lakini inapatikana katika duka la TATAKI jinsi TUKI inaitwa siku hizi. Mada inafanana kiasi na ile ya kamusi Awali wa Sayansi na Teknolojia (KAST) lakini wala istilahi wala tahajia hazilingani sawa.
Triti

Triti (pia tritiumu, ing. Tritium) ni isotopi nururifu ya hidrojeni yenye masi atomia 3.016. Triti ina protoni moja na nyutroni mbili. Kiini cha hidrojeni ya kawaida haina nyutroni bali protoni moja tu. Alama ya Triti ni 3H bali T hutumiwa pia. Katika mazingira asilia triti hutokea kwa kiasi kidogo sana kutokana na mnururisho kutoka anga-nje unapopasua atomu za nitrojeni hewani. Triti nu nururifu na nusumaisha yake ni mnamo miaka 8 tu hivyo inapotea haraka. Triti inatengenezwa katika tanuri nyuklia kwa matumizi mbalimbali. Kuna isotopi nyingine ya hidrojeni inayoitwa duteri yenye nyutroni moja.
Miraa

Miraa (au mirungi) ni majani na vitawi ya mrungi, mti ulio na asili ya Pembe ya Afrika na Rasi ya Uarabuni. Majani machanga ya miraa hutafunwa na kutumika kama kichochezi cha mwili na akili. Moja ya madhara yake ni kupoteza hamu ya chakula. Shirika la Afya Duniani (WHO) limeiweka miraa kwenye kundi la madawa ya kulevya. Kwa msingi huo, miraa huthibitiwa kwenye nchi mbalimbali kama vile Kanada, Ujerumani, Uingereza, na Marekani kumbe biashara na matumizi yake ni halali kwenye nchi za Jibuti, Kenya, Uganda, Ethiopia, Somalia na Yemeni. Miraa hujulikana kwa majina mbalimbali yanayotokana na lile la Kiarabu Khat (قات, Catha edulis) kama vile qat na gat huko Yemeni, qaat na jaad nchini Somalia, na chat huko Ethiopia. Pia inajulikana kama jimaa kwa Kioromo, mairungu kwa Kikikuyu na mayirungi kwa Kiganda. Majani mabichi hutafunwa na wakati mwingine hukaushwa na kutumiwa kama chai. Majani au sehemu nyembamba ya tawi huweza kutafunwa kwa karanga za kukaanga au gamu ili iwe rahisi kutafuna. Katika nchi nyingi ambako miraa inatumika, mara nyingi watumiaji wake ni wanaume. Miraa imekuwa ikitumiwa kwa karne nyingi katika Pembe ya Afrika na Peninsula ya Uarabuni. Huko, kutafuna miraa kulianza hata kabla ya matumizi ya kahawa
Mrungi

Mrungi, murungu au mlonge (lakini ni afadhali kutumia jina hilo la mwisho kwa Moringa oleifera) ni kichaka au mti mdogo wa familia Celastraceae. Mrungi hukua kama kichaka au mti mdogo wa urefu wa mita 1-5 na wakati mwingine huweza kufika urefu wa mita 10 penye tabianchi ya ikweta. Kwa kawaida mmea huo unakua katika mazingira yenye ukame, kwa kiwango cha joto la 5-35°C (41-95°F). Majani yake ni ya rangi ya kijani, yenye urefu wa sentimeta 5-10 (inchi 2-4) na upana wa sentimeta 1-4 (inchi 0.39-1.6). Majani na vitawi vyake huitwa miraa na hutafunwa kama kichocheo cha neva.
Nyungunyungu

Familia 21: Nyungunyungu ni wanyama wadogo wenye umbo la neli wa oda Megadrilacea katika faila Annelida. Kwa kawaida huishi katika udongo akijilisha kwa viumbehai na waliokufa. Mfumo wa mmeng'enyo wa chakula wa nyungunyungu unanyumbua kupitia urefu wa mwili wake, na anaendesha upumuaji kupitia ngozi yake. Mfumo wa kupeleka viowevu ni maradufu na una uvungu wa mwili (silomi) ambao ndani yake giligili ya silomi inazunguka na mfumo duni wa mzunguko wa damu wenye mtiririko kamili. Nyungunyungu wana mfumo wa neva wa kati ambao una ganglia mbili juu ya mdomo. Nyungunyungu ni mahuntha na hubeba ogani zote za kiume na za kike. Hawana mifupa, lakini hudumisha muundo wa mwili kwa njia ya vyumba vya silomi vilivyojaa na giligili na ambavyo hufanya kazi ya kiunzi cha mtuamomaji.
Nicki Minaj

Onika Tanya Maraj (anayejulikana kama Nicki Minaj; alizaliwa St. James, Trinidad, 8 Desemba 1982) ni rapa, mtunzi wa miziki na mwamitindo kutoka Trinidad na Tobago (Amerika visiwani). Alizaliwa Saint James, Port of Spain, na kukulia Queens, New York City. Minaj alipata kutambuliwa na umma baada ya kutoa albamu tatu Playtime Is Over (2007), Sucka Free (2008), na Beam Me Up Scotty (2009) na kisha akajiunga na Young Money Entertainment mwaka 2009. Albamu ya kwanza ya Minaj na albamu ya pili, alitoa siku ya ijumaa mwaka(2010) ambayo aliita ijumaa ya zambarau: Roman Reloaded na minaj mwaka (2012), walitajwa kuwa nambari moja kwenye Umoja wa Mataifa ya Billboard hot100 na walitoa miziki mizuri zaidi iitwayo "Super Bass" na "Starships". Mwaka 2010, Minaj akawa msanii wa kwanza wa kike wa kike kuwa na albamu saba kwenye chati ya Marekani ya Billboard Hot 100. alitoa Albamu yake ya tatu katika studio,ya Pinkprint mwaka (2014),ambayo aliita , "Anaconda", ambayo ilishika namba mbili juu ya Hot 100 . Minaj alitoa filamu yake ya kwanza ambayo inaitwa Ice aɡe. Minaj alikuwa msanii wa mwanamke wa kwanza aliyejumuishwa katika Orodha ya MTV. Minaj amepata tuzo mbalimbali ikiwemo American Music Awards (6), BET Awards (10), BET Hip Hop Awards (7), Billboard Music Awards (4), MTV Video Music Awards (4), MTV Europe Music Awards (5), People's Choice Awards (2), Soul Train Music Award (1), na Teen Choice Awards (4). Kati ya mwaka 2011 and 2016, Minaj aliteuliwa mara 10 kwenye Grammy Award. Uteuzi wa kwanza wa Grammy ulikuwa ni mwaka 2010 kwa wimbo wa "My Chick Bad" aliouimba na rapa Ludacris
Rick Ross

Rick Ross (alizaliwa Mississipi, Marekani, tarehe 28 Januari 1976) ni msanii wa Marekani anayeimba nyimbo za hip hop. Mwaka 2009 alianzisha studio iitwayo Maybach Music Group ambapo alitoa albamu kama vile Deeper Than Rap ya mwaka 2009, Teflon Don ya mwaka 2010, Hood Billionaire ya mwaka 2014, Black Market ya mwaka 2015 na Rather You Than Me ya mwaka 2017. Pia Rick Ross alikuwa msanii wa kwanza kusajiliwa na kampuni ya Diddy's management company Ciroc Entertainment.
Michy Batshuayi

Michy Batshuayi-Atunga (alizaliwa 2 Oktoba 1993) ni mchezaji wa soka wa Ubelgiji ambaye anacheza katika klabu ya Ligi Kuu ya Uingereza Chelsea na timu ya taifa ya Ubelgiji. Alianza kazi yake ya kitaalamu katika Standard Liège mwaka 2011, akifunga mabao 44 katika michezo 120 katika mashindano yote. Malengo yake 21 katika mechi ya Ligi ya Ubelgiji ya 2013-14 ilimfanya awe mfungaji wa pili na kuchangia kwenye tuzo yake ya Shoe Shoe. Kisha akahamia Marseille kwa £ 4.5 milioni, akiwasaidia kufikia Mwisho 2016 wa Coupe de France. Mnamo Julai 2016, alisainiwa na Chelsea kwa £ 33 milioni, na alifunga lengo lililoshinda cheo cha Ligi Kuu katika msimu wake wa kwanza. Batshuayi alifunga bao la kwanza kwa Ubelgiji dhidi ya Cyprus mwezi Machi 2015. Alikuwa sehemu ya upande wao ambao ulifikia robo fainali za UEFA Euro 2016.
Rushwa

Rushwa (pia: chai, chauchau, chichiri, chirimiri, hongo, kadhongo, kiinikizo, kilemba, mlungula, mrungura, mvungulio n.k.) ni aina ya mwenendo usio wa uaminifu au usiofaa kwa mtu aliyepewa mamlaka, kumbe anatumia nafasi hiyo ili kupata faida binafsi. Ufisadi unaweza kuhusisha shughuli nyingi ikiwa ni pamoja na rushwa na udhalimu, ingawa inaweza pia kuhusisha mazoea ambayo ni ya kisheria katika nchi nyingi. Upande wa serikali, au kisiasa, rushwa hutokea wakati mmiliki wa ofisi au mfanyakazi mwingine wa serikali anafanya kazi rasmi kwa faida binafsi.
Isco

Fransisco Román Alarcón Suárez (maarufu kama Isco; alizaliwa 21 Aprili 1992) ni mchezaji wa Real Madrid na timu ya taifa ya Hispania anayecheza kama kiungo mshambuliaji. Ni mchezaji anayejulikana kuwa ni mmoja kati ya viungo washambuliaji bora kabisa duniani. Alianza kucheza kwenye klabu ya Valencia kabla ya kuhamia Málaga mwaka 2011. Kujituma kwake kulimwezesha kushinda tuzo ya mchezaji mdogo anayejituma Golden Boy mwaka 2012, na baadaye kununuliwa na Real Madrid mwezi Juni 2013 kwa ada ya £ milioni 30. Isco alishinda mataji manne ya UEFA Champions League. Pia ameisaidia nchi ya Hispania kwenye ngazi ya vijana kwenye Olimpiki mwaka 2012.
Zinedine Zidane

Zinedine Yazid Zidane (maarufu kama "Zizou"; alizaliwa tarehe 23 Juni 1972) alikuwa mchezaji wa mpira wa miguu kutoka Ufaransa na klabu ya Real Madrid aliyecheza kama kiungo mshambuliaji. Kwa sasa ni kocha wa Real Madrid. Alicheza kama kiungo mshambuliaji kwenye timu ya taifa ya Ufaransa na Cannes, Bordeaux, Arsenal, Juventus and Real Madrid. Anajua kuchezesha, ana maamuzi ya haraka, kuumiliki mpira, mbinu. Zidane anajulikana kama mchezaji bora kutoka Ulaya kwa miaka 50 iliyopita kwenye UEFA Golden Jubilee Poll mwaka 2004. Anatambulika kama mchezaji bora kuwahi kutokea. Kwenye ngazi ya klabu, Zidane alishinda taji la La Liga na UEFA Champions League akiwa na Real Madrid,mataji mawili ya Serie A akiwa na Juventus na kombe la mabara na UEFA Super Cup na mataji yote akishinda kwa timu zote zilizotajwa.Uhamisho wake wa 2001 kutoka Juventus kwenda Real Madrid uliweka rekodi ya dunia ya £77.5 milioni. Mguu wake wa kushoto ulimpa ushindi wa UEFA Champions League mwaka 2002 na goli lake kuwa zuri kutokea kwenye mashindano hayo. Kwenye ngazi ya kimataifa na Ufaransa, Zidane alibeba kombe la dunia mwaka 1998, akishinda magoli mawili na kuwa shujaa wa timu, na kwenye UEFA Euro akipewa jina la mchezaji bora wa mashindano. Kombe la dunia lilimfanya kuwa shujaa wa Ufaransa,na alipewa tuzo ya mchezaji bora wa Ufaransa (Légion d'honneur) mwaka 1998
Sayyid Majid

Sayyid Majid bin Said (kwa Kiarabu: ماجد بن سعيد البوسعيد‎‎; 1834 – 7 Oktoba 1870) alikuwa Sultani wa kwanza wa Zanzibar, akitawala tangu tarehe 19 Oktoba 1856 hadi kifo chake funguvisiwa la Zanzibar pamoja na pwani ya Afrika ya Mashariki kati ya Mogadishu (leo mji mkuu wa Somalia) na Rasi Delgado (leo Kaskazini mwa Msumbiji , karibu na mto Ruvuma). Umuhimu wake kihistoria ni kwamba ndiye aliyeanzisha Usultani wa Zanzibar baada ya kifo cha baba yake, Sultani Sayyid Said, ambapo Usultani wa Omani uligawiwa mwaka 1856. Athira ya nchi yake ilienea kupitia njia za misafara ya pembe za ndovu na watumwa hadi mto Kongo. Wafanyabiashara kama Tippu Tip waliokuwa raia wa Usultani wakapita Tabora na Ujiji kwenda ziwa Tanganyika na kuingia ndani ya eneo la Jamhuri ya Kidemokrasia ya Kongo ya leo. Wapagazi wao walibeba bidhaa kutoka Zanzibar zilizobadilishwa kwa pembe za ndovu hasa. Watumwa walikamatwa au kununuliwa wakabeba pembe hadi pwani. Pamoja na hayo, sultani alipokea kwa moyo wamisionari Wakristo. Mapadri Wakatoliki wa kwanza pamoja na masista walitokea Reunion wakakaa Unguja tangu tarehe 12 Desemba 1860 hadi mwaka 1863, walipokabidhi misheni kwa shirika la mapadri wa Roho Mtakatifu. Waanglikana wa chama cha Misheni ya Vyuo Vikuu kwa Afrika ya Kati U.M.C.A
Sayyid Barghash

Sayyid Barghash bin Said Al-Busaid (kwa Kiarabuبرغش بن سعيد البوسعيد; l 1837 – 26 Machi 1888), mtoto wa Said bin Sultani, alikuwa Sultani wa pili wa Zanzibar, aliyoitawala tangu tarehe 7 Oktoba 1870 hadi 26 Machi 1888. kama vile mtangulizi wake, Sayyid Bargash alijitahidi kujenga uhusiano na nchi za nje. Alifunga soko la watumwa Zanzibar mjini kulingana na mapatano ya kimataifa, lakini akavumilia biashara ya watumwa kuendelea chinichini. Wakati wa Bargash majengo mengi ya Mji Mkongwe yakajengwa. Barghash alikuwa na wanajeshi wa kudumu. Mwanzoni alitumia mamluki walioajiriwa kutoka Uarabuni na Uajemi, hasa Baluchistan, pamoja na watumwa. Kuanzia mwaka 1877 alianzisha kikosi kipya cha askari mia kadhaa chini ya afisa Mwingereza Lloyd Mathews waliofundishwa kufuatana na utaratibu wa Kizungu; askari hao waliteuliwa chini ya Waafrika wa Unguja. Mwishowe mwa utawala wake aliona kupungukiwa kwa eneo lake kutokana na mashindano ya nchi za Ulaya ya kuenea katika Afrika baada ya mkutano wa Berlin. Mwaka 1885 Karl Peters alifanya mikataba ya ulinzi na watawala wadogo waliokuwa chini ya Sultani barani Tanganyika. Upingamizi wa Sultani ulishindikana kwa sababu Wajerumani walituma manowari Unguja akapaswa kukubali maeneo mapya ya Wajerumani.
Bado

'Bado ni jina la wimbo uliotoka tarehe 29 Februari, 2016 uliotungwa na kuimbwa na msanii wa muziki wa kizazi kipya kutoka nchini Tanzania, Harmonize akiwa na Diamond Platnumz. Huu ni wimbo wa kwanza wa Harmonize kuimba na Diamond na wa pili kutoa tangu ajiunge na WCB. Wimbo umetayarishwa na Laizer Classic. Video ya muziki huu iliongozwa na Nick Roux aliyeongoza video nyingi za Wasafi.
Kaunti ya Mandera

Kaunti ya Mandera ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Imepakana na Kaunti ya Wajir, na nchi za Somalia na Uhabeshi. Wakati wa sensa ya mwaka 2019 wakazi walikuwa 867,457 katika eneo la km2 25,939.8, msongamano ukiwa hivyo wa watu 33 kwa kilometa mraba. Makao makuu yako Mandera. Kaunti hii ina mbuga ya pekee ya Kaskazini Mashariki ya Malka Mari na hifadhi ya kibinafsi ya Chacnabole. Ina vilima vinavyotandaa kutoka El Wak hadi Uhabeshi ingawa kiasi kikubwa cha ardhi yake ni nchi tambarare. Kuna kanda mbili za ikolojia, kavu na nusu kavu. 95% ya kaunti ni nusu kavu na huwa na vichaka vyenye miiba katika sehemu za chini za vilima. Kaunti ya Mandera imegawanywa katika maeneo yafuatayo:
Kaunti ya Meru

Kuhusu makao makuu, tazama Meru Kaunti ya Meru ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Jina lake limetokana na Wameru ambao ndio jamii kubwa zaidi katika kaunti hii. Sehemu kubwa ya Meru ina ardhi ya rutuba na mvua ya kutosha. Ni kaunti inayojulikana kwa ukuzaji wa miraa, kama zao la biashara. Hata hivyo, ukulima wa ndizi, mahindi, majani ya chai na maharagwe hufanywa. Wakati wa sensa ya mwaka 2019 wakazi walikuwa 1,545,714 katika eneo la km2 7,006.3, msongamano ukiwa hivyo wa watu 221 kwa kilometa mraba.. Makao makuu yako Meru. Kaunti ya Meru inapakana na Kaunti za Nyeri, Laikipia, Tharaka Nithi, Isiolo na Kitui. Iko katika upande wa mashariki mwa Mlima Kenya. Sehemu ya Mbuga ya Kitaifa ya Mlima Kenya iko katika Meru
Kaunti ya Turkana

Kaunti ya Turkana ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 926,976 katika eneo la km2 68,232.9 msongamano ukiwa hivyo wa watu 14 kwa kilometa mraba. Makao makuu yako Lodwar. Kaunti ya Turkana ndio kaunti kubwa zaidi ikiwa na km2 71 597.8 (sq mi 27 644.1). Imepakana na Uhabeshi, Sudani Kusini (kaskazini), Uganda (magharibi), Pokot Magharibi, Baringo, Samburu (kusini) na Marsabit (mashariki). Turkana ina safu za milima: Milima Loima, Milima Lorengippi, Milima Mogila, Milima Songot, Milima Kalapata, Milima Loriu, Milima Kailong’kol na Milima Silale. Safu hizo ni vyanzo vya maji. Vilima vya Tepes, Vilima vya Lokwanamoru, Vilima vya Lorionotom, Vilima vya Pelekech na Vilima vya Loima pia hupatikana katika Turkana. Tambarare za kaunti hupatikana katika sehemu kavu za kaunti
Kaunti ya Nandi

Kaunti ya Nandi ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 885,711 katika eneo la km2 2,855.8, msongamano ukiwa hivyo wa watu 310 kwa kilometa mraba. Wenyeji ni hasa wa kabila la Wanandi. Kaunti ya Nandi ni maarufu kwa kuwa nyumbani kwa wakimbiaji wengi, wakiwemo Kipchoge Keino, Henry Rono, Moses Tanui na Bernard Lagat. Makao makuu yako Kapsabet. Maumbile ya kaunti hii yanategemea Milima ya Nandi. Kaunti ya Nandi ina maeneo bunge yafuatayo:
Kaunti ya Nakuru

Kaunti ya Nakuru ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 2,162,202 katika eneo la km2 7,462.4, msongamano ukiwa hivyo wa watu 290 kwa kilometa mraba. Makao makuu yako Nakuru. Kaunti ya Nakuru ina maeneo bunge yafuatayo:
Kaunti ya Narok

Kaunti ya Narok ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 1,157,873 katika eneo la km2 17,950.3, msongamano ukiwa hivyo wa watu 65 kwa kilometa mraba. Makao makuu yako Narok. Mara Triangle (ambayo ni sehemu ya hifadhi ya Masai Mara) imo katika eneo la Trans-Mara. Kaunti ya Narok imegawanywa katika maeneo bunge yafuatayo:
Kaunti ya Kisumu

Kaunti ya Kisumu ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 1,155,574 katika eneo la km2 2,085.4, msongamano ukiwa hivyo wa watu 554 kwa kilometa mraba. Makao makuu yako Kisumu. Kaunti ya Kisumu ina maeneo bunge yafuatayo:
Kaunti ya Kisii

Kaunti ya Kisii ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 1,266,860 katika eneo la km2 1,323, msongamano ukiwa hivyo wa watu 958 kwa kilometa mraba. Makao makuu yako Kisii. Kaunti ya Kisii ina maeneo bunge yafuatayo: Wakazi wengi wa kaunti hii wanategemea kilimo kwa chakula na mapato ya kifedha. Baadhi ya mimea inayokuzwa ni mahindi, ndizi na chai.. Pia kuna biashara, hasa uuzaji wa mazao ya kilimo.
Kaunti ya Nairobi

Kaunti ya Nairobi ni mojawapo ya kaunti za Kenya zilizopo baada ya katiba mpya ya Jamhuri ya Kenya kupatikana mwaka 2010. Wakati wa sensa ya mwaka 2019 wakazi walikuwa 4,397,073 katika eneo la km2 703.9, msongamano ukiwa hivyo wa watu 6,247 kwa kilometa mraba. Makao makuu yako jijini Nairobi. Kaunti ya Nairobi imegawanywa katika maeneo bunge 17 na kata 85.
Dubu Mkubwa (kundinyota)

Kwa maana mengine ya jina hili angalia hapa Dubu Mkubwa Dubu Mkubwa (kwa Kilatini na Kiingereza Ursa Major)  ni jina la kundinyota kubwa kwenye angakaskazi ya Dunia yetu. Ursa Major (Dubu Mkubwa) ni kati ya makundinyota yaliyootambuliwa tangu zama za kale katika mataifa mengi. Mabaharia Waswahili waliijua kama Dubu Mkubwa. wakitafsiri jina la Kiarabu الدب الأكبر ad-dubb al-ʾakbar. Waarabu waliwahi kutafsiri jina la Wagiriki wa Kale waliosema Μεγάλη Άρκτος megale arktos. Mataifa mbalimbali waliiona kama dubu; Mgiriki Aristoteli alieleza jina hili kutokana na mahali pake katika kaskazini na imani kuwa dubu ni mnyama mkubwa wa pekee anayeweza kuishi katika mazingira ya baridi kali. Mataifa wanaotumia lugha za Kigermanik waliona hapa gari kubwa wakitazama nyota saba angavu zaidi; α, β, γ na δ kama matairi ya gari na ε, η na ζ kama mpini wa gari. Katika Uingereza na Marekani nyota hizi 7 zinajulikana pia kwa jina la "Big Dipper" zikitazamiwa kama upawa mkubwa wa kuchotea maji. Ursa Major ilikuwa moja ya makundinyota 48 yaliyo orodheshwa na Klaudio Ptolemaio. Hii ilithibitishwa na Umoja wa Kimataifa wa Astronomia katika orodha ya makundinyota 88 za kisasa iliyotolewa mwaka 1930. Kifupi rasmi ni ‘Uma’   Dubu Mkubwa - Ursa Major iko karibu na ncha ya anga ya kaskazini. Kwa hiyo inafika tu kidogo juu ya upeo wa macho kwa mtazamaji wa Tanzania; picha inaonyesha anga jinsi inavyoweza kutazamiwa huko Lamu- Kenya
Brother Zeno

Zeno Andrew Lucas (jina maarufu: Brother Zeno; 28 Juni 1946 – 27 Juni 2017) alikuwa mwanamuziki wa muziki wa dansi kutoka nchini Tanzania. Ndugu Zeno, pia alikuwa mchambuzi mahiri wa muziki wa charanga. Zeno anahesabiwa kama mmoja wa waanzilishi wa bendi ya Dar es Salaam Jazz Band B (iliyokuwa na mgawanyo wa A na B), bendi iliyokuwa ikiongozwa na Patrick Balisidya. Bendi hii ilipata umaarufu kwa kasi na kuonekana kuwa tishio kwa Dar es Salaam Jazz Band A chini ya uongozi wa Michael Enoch. Hatimaye, bendi B ilivunjwa, na baadhi ya wanamuziki wake wakaingizwa kwenye bendi A. Hata hivyo, Patrick Balisidya aliondoka na kuanzisha bendi maarufu ya Afro 70, ambayo ilifanya mapinduzi makubwa katika muziki wa dansi nchini Tanzania. Baadaye, Brother Zeno alijiunga na Shirika la Bima la Taifa, ambako alitoa wazo la kuanzishwa kwa bendi ya shirika hilo, Bima Jazz Band. Pia alipewa jukumu la kuandaa na kutafuta wanamuziki wa kujiunga na bendi hiyo. Yeye mwenyewe alikuwamo kati ya waanzilishi wa kundi hilo, ambalo baadaye lilijipatia umaarufu mkubwa katika tasnia ya muziki wa dansi. Kwa upande wa uchambuzi wa muziki, enzi hizo akiwa na Mzee wa Macharanga, Charles Hillary, kupitia Radio One, Zeno alikuwa na ufahamu mkubwa wa muziki kutoka Cuba. Ufahamu huu ulimfanya kuwa kipenzi cha watu waliothamini muziki wa charanga na mtindo wake wa kipekee. Zeno alifariki tarehe 27 Juni, mwaka 2017 katika hospitali ya Temeke alipokuwa anauguzwa tatizo la moyo ambalo lilikuwa likimsumbua kwa takriban mwaka mmoja
Fikra za Xi Jinping

Fikra za Xi Jinping juu ya Ujamaa Wenye Sura za Kichina wa Zama Mpya (Kichina kilichorahisishwa: 习近平 新 时代 中国 特色 社会主义 思想; Kichina cha jadi: ☞近平 新 時代 中國 特色 社會主義 思想), ni nadharia ya kisiasa inayotokana na rais wa China na Xi Jinping Katibu Mkuu wa Chama cha Kikomunisti cha China. Inaaminika kuwa Fikra za Xi Jinping, ambazo zina kanuni 14, zitaingizwa katika katiba ya chama tawala. Xi Jinping atakuwa ni kiongozi wa kwanza ambaye jina lake linahusishwa na natharia ya kisiasa toka enzi za Deng Xiaoping ambaye alijiuzulu mwaka 1989. Kiongozi mwingine kuwa na sifa hii ni Mao Zedong. Kwa mujibu wa shirika la habari la China, Xinhua, fikra hizi ni moja ya mambo makubwa katika mkutano wa 19 wa chama tawala wa 2017 ambao hufanyika kila baada ya miaka 5.
Dema

Dema alikuwa Mkristo wa karne ya 1 anayetajwa mara tatu katika nyaraka za Mtume Paulo ambazo ni sehemu ya Agano Jipya katika Biblia ya Kikristo: Film 1:24, Kol 4:14, 2Tim 4:10. Humo inaonekana kwamba aliwahi kushirikiana na Paulo katika utume wake kabla ya kumuacha na kwenda Thesalonike kwenye shughuli za kidunia.